Igaüks otsib armastust
ja soovib seda meeleheitlikult leida.
Me peame näitama neile, mida armastus endast kujutab.
Me peame tutvustama neid armastusele - Jeesusele.
Jeesusele,
sest selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Ärkamist toovat armastust.
Üleloomulikku armastust.
Jeesus on armastus.
PATRICIA KING Igavene armastus
Milline iganes ka su olukord praegu poleks -
ükskõik, kui kohutav või täiesti hävitatud,
Jumalal on üks võiduplaan su jaoks
ja lõpptulemus saab olema hea.
Kui vaid hoiad Temast kinni ja hästi Tema ligi.
Siis saad ka nägema kõike head, mis sellest välja tuleb.
Piibel ütleb, et minnes läbi pimedatest aegadest,
võime siiski leida aardeid isegi sealt pimeduse keskelt.
Nii et Jumalal on palju head varuks, kui vaid sellesse usud.
"Naised eesliinil" on üks mu lemmiküritusi,
mida me korraldame ja kus ma ka ise kõnelen.
Sõnum, mida täna kuuled, pärinebki ühelt selliselt konverentsilt.
Usun, et see meeldib sulle,
sest see annab jõudu ja tugevdab su usku.
Ühtlasi joondab see su mõtteid selliselt,
et sa hakkad uskuma, et Jumal saab tuua sulle võidu.
Usun, et veel enne selle saate lõppu
saab su elus toimuma üks imeline pööre.
Seda tänu Jumala headusele.
Nii et naudi sõnumit ja näeme hiljem!
Kui sinu või minu mõtteviis muutub negatiivseks,
siis ma olen leidnud, et see loob ühe lüüasaamise õhkkonna.
See, mida usud, loob ühe õhustiku,
mistõttu on äärmiselt oluline, et usuksid tõde.
Kui ma lasen erinevatel asjadel
külvata ärevust ja hirmu oma hinge,
siis ma loon ühe negatiivse keskkonna
ja pean ka elama selles keskkonnas, mille olen ise loonud.
Kui aga otsustad uskuda tõde, mis teeb su vabaks
ja elad elu ning valguse sfääris, on kõik võimalik.
Usu vaid!
See kõik on juba taevas sündinud.
Me pole siin maa peal selleks, et anuda: "Palun, palun, palun Jumal!
Jumaaaaal, paluuuuuun!"
Jumal ütleb: "Ma olen juba tulnud.
See lugu on lõpetatud. Sellega on ühelpool.
Ma olen tulnud meelevallaga,
mis ulatub sügavaimast põrgu põhjast kõige kõrgema taevani.
See kõik on antud Jeesusele."
Jumal on tõstnud meid üles koos Jeesusega.
Piibel ütleb nii ja ütleb seda väga, väga selgelt.
Meid on tõstetud taevasse koos Temaga ja Temas
ning asetatud istuma taevastesse paikadesse.
See pole mõeldud mingiks helgeks tulevikuks,
aga see kehtib juba praegu.
Me valitseme kogu maad koos Kristusega.
Vaadates elu sellisest vaatenurgast,
muutub elu ka kergeks.
Nii et kui raskused sind tabavad ja need tabavad,
siis koonda oma tähelepanu sellele, mida Jeesus on juba teinud
ja ela sellest lähtuvalt.
Loo oma elus õhkkond, mis on täis valgust, elu ja võitu
ning see levib sinust kaugemalegi, mõjutades paljusid inimesi ja rahvaid.
Rahvad saavad nõtkutama oma põlvi
ja tunnistama, et Jeesus Kristus on Issand.
Ela ja käi koos Jumalaga,
sest kui oled koos Jumalaga, pöördub kõik heaks.
Aabrahami eluajal oli näljahäda, aga teda see ei puudutanud.
Tema eluajal oli näljahäda,
kuid Aabraham järgnes Jumalale kõrbe.
Jumal käskis tal jätta kõik ja järgneda Talle
ja Aabraham ei esitanud ühtki küsimust selle kohta.
Ta lihtsalt ütles: "Jah Jumal."
Ta järgnes Jumalale, kes juhtis ta kõrbe, kus valitses põud.
Kuid Jumalal oli ka lahendus - ta juhtis Aabrahami Egiptusesse.
Egiptusesse, et näljahäda ei puudutaks Aabrahami.
Jumalal on lahendused pidevalt varnast võtta.
Tal on lahendused.
Kui oled Jumala laps,
siis isegi su vead saavad pööratud heaks.
Aabraham tegi väikese vea.
Väikese. Üks väike valge vale.
Hirmu tõttu.
Niipea, kui koged hirmu või ärevust, hakkad ka vigu tegema.
Kuid pea alati meeles, et Jumal on suurem kui su vead.
Ta on nii hea, et sa ei saa isegi vigu tehes põruda.
Kui armastad Jumalat.
Aabraham tegi Saaraga seoses vea, kui ei tunnistanud teda oma naisena.
Olukord läks pisut käest, aga Jumal astus mängu
ja Aabrahamil läks Egiptuses hästi.
Ta ei saanud ainuüksi Saarat tagasi, aga ta sai ka korraliku noosi.
Nii et, kas ta koges näljahäda?
Ei.
Kas Eelija koges näljahäda?
Ta ise muide tekitas selle läbi prohvetliku sõnumi.
Kuid teda ennast see ei puudutanud.
Nii aitas ta üht lesknaist, kes sai kogeda üleloomulikku imet,
kuna Eelija teadis, kuidas elada üleloomulikus sfääris.
Ta teadis, kuidas paljunemine käib ja kuidas saada Jumalalt, mis tarvis,
sest ta tundis Jumalat ja elas Jumala sfääris.
Kas sa teed seda sama?
Eelija ei kartnud sel hetkel midagi.
Piiblis on hämmastaval moel kirjas Jumala ustavus põlvest põlve.
Ja kui raskused tulidki,
siis vaid selleks, et Jumala headus saaks tõusta esile.
Nii et sa ei pea kartma raskeid aegu.
Kui näed mõnda raskust tulemas, saad mõelda: "Halleluuja!
Tunnen, et siit on üks tunnistus tulemas,
mistõttu hoian väga Jumala ligi."
Mäletan, kuidas ammu aega tagasi, kui olime alles noored kristlased
ja mu abikaasa tuli koju ning ütles: "Meid kõiki lasti lahti."
Terve osakonna jagu töötajaid lasti lahti
ja seda vaid 3 nädalat enne jõule.
Tol ajal, olles noor abielupaar,
elasime me enam-vähem palgapäevast palgapäevani.
Kuid üks usuvaim tõusis mu sees ja ma ütlesin: "Tänu Jumalale! Äge!"
Mees küsis: "Mis mõttes äge?"
ja ma vastasin: "Jumalal on siin ilmselgelt mingi plaan
ja saab olema põnev näha, mis sellest kõigest saab.
Saab olema põnev näha, mis lugu on?"
Jõulud tulid
ja kõik me vajadused olid täidetud ning rohkemgi veel.
Me lihtsalt astusime sellesse üleloomulikkuse sfääri,
mis on meile kõigile kättesaadav.
Valmistusin möödunud aasta detsembris
taas oma palveajaks.
Ma ei tee detsembris kunagi midagi muud,
kui vaid eraldan end täielikult Jumalale,
et olla koos Temaga terve kuu aega.
1. detsember oli käes
ja mul oli veel terve hunnik asju, mida teha.
Mõtlesin, et teen kõik need asjad enne ära
ja keskendun siis täienisti Jumalale.
Töötasin 1. detsembril päev läbi.
Päeval, mis pidanuks olema täienisti pühendatud Jumalale.
Mina aga töötasin nagu hull, et saada sellest hunnikust lahti
ja pühenduda siis Issandale.
Kuid oh häda - see kuhi ei kahanenud!
Muide, alustades selle hunniku kallal töötamist,
tundus, et iga väike asi, mille korda sain,
tõi kaasa uue töö.
Saatsin välja 10 kirja, et mingi teema ära lahendada
ja sain vastu 15 kirja,
mis tõid kaasa enamate asjade korraldamise.
Nii oli mu töölaar teiseks päevaks juba kahekordne
ning see muudkui kasvas ja ma ei saanud sellest lahti.
Olin seitsmendaks päevaks täiega pinges ja ärevil.
Olin nii ärevil ja hüüdsin:
"Jumal, terve nädal on mu palveajast läinud
ja mul pole olnud Sinuga üks-ühele aega,
mida nii väga igatsesin, et kogeda Su ligiolu ja au.
Tahtsin enne sellest töölaarist lahti saada,
aga see on suurem veel kui alguses!
See kõik on nii võimatu ja keeruline!"
Olin täiega endast väljas ja mu emotsioonid olid enam kui laes.
Ja siis Jumal ütles midagi väga lihtsat:
"Kuidas oleks, kui unustaksid selle?
Ma küll ei muretse selle töölaari pärast.
Miks siis sa peaksid?
Kuidas oleks, kui veedaksid esmalt minuga aega
ja vaataksid siis, mida ma selle töölaariga teen?"
Nii et kaheksandal päeval
ma ärkasin vara, tegin leivamurdmist ja olin osaduses Jumalaga
ning üllatus, üllatus!
Sain iga päev osa Jumala erakordsest külastusest,
kuni 30. detsembrini välja.
Iga päev sellised taevalikud laengud, et sõnugi pole.
Otsustasin mõni päev hiljem vaadata seda töölaari
ja see kõik oli nii lihtne.
Ma ei pidanud enam närvitsema ja mida see aidanuks nagunii?
Tavaliselt ei aita.
Aamen?
Ma lihtsalt nautisin seda Issanda ligiolus olevat rõõmu.
Tema rahu ja ligiolu.
Sul on vägi luua.
Patricia raamat "Loo oma maailm"
näitab, kuidas luua, muuta ja parandada oma maailma
nende Jumala printsiipide abil.
Tellides täna,
saad kaasa sama-teemalised 5 CD'd ja õppematerjali.
Seda kõike 30 dollari eest + saatmiskulu.
Tellimisinfo on nähtav ekraanil.
Üks me aasta suursündmusi on konverents "Naised eesrindel".
Kui näed midagi, mis vajab muutmist,
kas lased mu armastusel haarata end kaasa?
Taevariiki ei raputa miski!
Te olete lootuse edasiandjad sellele põlvkonnale.
Sina oled vastus ägava loodu jaoks.
Naistekonverentside täpsem info on leitav Patricia kodulehelt.
Tänu me partneritele
saame saata meeskondi
haiget saanute ja lootusetute juurde
kogu maailmas
See on see, mida te teete, kui olete meie partnerid.
Hakake me partneriks juba täna!
Olles Jumala ligiolus, andis Ta mulle ühe kirjakoha,
öeldes, et annab mulle selle läbi ühe võtme,
et kui ma elan lähtuvalt sellest tõotusest ja sõnast,
siis isegi ainuüksi see üks sõna tagaks mulle eduka ja õnneliku elu.
Filiplastele 4:4: "Olge ikka rõõmsad Issandas!
Taas ma ütlen: Olge rõõmsad!"
See tähendab olla ülevoolavalt rõõmus.
See aga on valiku küsimus.
Isegi, kui sul pole hetkel millegi üle rõõmustada,
saad sa rõõmustada Temas.
Kui tunned Jumalat,
on sul enam kui küll, mille üle rõõmu tunda.
Olla enam kui rõõmus Temas.
Niipea, kui keskendud Talle ja rõõmustad Temas,
muutub ka kõik muu.
Sest Tema astub siis troonile ja seab kõik korda.
Osadel teist tuleb lihtsalt jätta üks suur hunnik jama maha
ja hakata rõõmutsema Temas.
Aamen?
Selle jamaga jõuab ka hiljem tegeleda.
"Olge ikka rõõmsad Issandas!"
Mitte vaid siis, kui kõik on hästi, aga ikka ja alati.
"Taas ma ütlen: Olge rõõmsad!
Teie leebus saagu teatavaks kõigile inimestele."
Las teie vaim, mis on leidnud hingamise,
saada teatavaks kõigile inimestele.
"Issand on ligidal!"
Usud sa seda?
Mitte vaid sina ei istu taevases paigas,
aga Tema elab ka sinu sees.
Püha Vaim on sinuga, sinu sees ja sinu üle.
Ja siis ta ütleb: "Ärge muretsege ühtigi..."
Ärge muretsege ühtigi!
Sa ei pea muretsema mitte kui millegi pärast,
sest Jumal on hea.
Olen õppinud, et kui keskendud Jumala headusele...
Kõik Temas on vaid hea.
Kui vaatad Ta puhtuse peale, siis see on nii hea.
Kui vaatad Ta õiguse ja õigluse peale, siis need on nii head.
Kui vaatad Ta headuse peale, siis see on nii hea.
Kui vaatad Ta armu peale, siis see on nii hea.
Kui vaatad Jumala headuse peale, muutub kõik.
Vaadates Jumala headusele
pole enam ruumi ärevusele ega hirmule.
"Ärge muretsege ühtigi, vaid..."
ja ta ütleb, mida teha. See on nii lihtne!
"...vaid teie vajadused saagu kõiges Jumalale teatavaks
tänuütlemisega palumises ja anumises."
Ehk siis, anna Jumalale oma vajadustest teada tänuga,
mitte halades: "Kõik on nii halvasti siin maa peal
ja mu olukorrad on lausa võimatud!"
Sa palud vastavalt Tema Sõnale ja tänutundega südames.
Sest kui su südames on tänu,
siis sa ka usud, et oled juba oma vastuse saanud.
See on see, mida tänamine endast kujutab.
Sa tänad kedagi juba ette, sest usud, et nad annavad sulle, mida palud.
Kui James ütleks mulle praegu:
"Ma kirjutan sulle ühes summas annetuse välja"
ja ma tean, et ta on hea ning usaldusväärne mees,
mitte keegi, kes lubab, aga ei tee,
siis ma ütleks talle: "Aitäh!"
Miks? Sest ma usun teda.
Kui ma aga kahtleksin temas,
mõtleksin ma: "Jäta nüüd jama, James!
Ma ei usu sõnagi su jutust.
Tänan sind siis, kui annetus on käes."
Näete te seda vahet?
Kui palju kordi oleme teinud sama Jumalaga?
"Tean ju küll, et oled tõotanud seda oma Sõnas,
aga usun seda alles siis, kui seda oma silmaga näen.
Küll ma siis tänan Sind, kui see käes on.
Võib-olla.
Kui meelde tuleb."
Aga Piibel julgustab meid tänama Teda oma palveis juba ette.
Miks? Sest sa usud, et Jumal on hea.
Sa usaldad Teda, sest Ta on püha ja õiglane Jumal.
Kui Ta midagi tõotab, siis Ta ka teeb seda,
sest Ta pole inimene, et Ta valetaks.
See on nii lihtne!
"Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises.
"Ja Jumala rahu..."
See võrdub heebreakeelse "Shalom"iga,
mis kätkeb endas Jumala rahu täiust
ja täielikku hingamist ning päästet Temas.
"Ja Jumala rahu, mis on ülem kui kogu mõistmine
hoiab teie südamed ja mõtted Kristuses Jeesuses.
"Viimaks veel, vennad, mis iganes on tõene..."
Miskil, mis on tõene ja mis on fakt, on vahe sees.
Tõene ehk tõde on igavene, faktid aga ajutised.
Sa pead ehk tegelema teatud faktidega,
aga samas elama siiski igavikulises sfääris.
Elama tõe sfääris.
"Mis iganes on tõene, mis auväärne, mis õige,
mis puhas, mis armastusväärne, mis ülendav,
ja kui miski on vooruslik ja kui miski on kiidetav,
seda arvestage!"
Seda arvestage.
"Mida te olete õppinud ja saanud ja kuulnud ja näinud minult,
seda tehke, ning rahu Jumal on siis teiega."
Ehk teisisõnu - te kogete taeva atmosfääri.
Nii lihtsad juhised, et igaüks suudab neid järgida.
See on lihtne ja taandub kõik Jumala headusele.
Sellele, et usud Jumala headusesse ega muretse millegi pärast.
Jumala armu jagub iga su eluhetke jaoks
ja sa võid kogeda rõõmu Issandas kõiges, mis puudutab su elu.
Kui raske ka mõni asi ei tunduks -
sa võid kogeda Tema üleloomulikku ligiolu,
pidades meeles taeva naeru.
Jumal istub taevas ja naerab
ja sa võid teha seda sama.
Praegu on aeg, kus Jumal muudab saatana naerualuseks.
Teate neid asjapuid, kust paned pea ja käed läbi
ja oled seal niimoodi imelikult - teiste naerualune.
Saatan jääb naerualuseks ükskõik, millises olukorras sa ka pole,
sest Jumal on selle juba korraldanud nii
ja Ta teeb nii, et sa saad kogema suurt rõõmu.
Aamen?
Kui usud seda ja pöördud ikka-jälle tagasi selle juurde...
Pean seda iseendalegi pidevalt meelde tuletama.
Usun, et nii mina kui sina
langeme vahel ikka tagasi hirmu, ärevuse, kahtluste ja uskmatuse sisse.
Tabad end vahel taas rääkimas välja uskmatuse sõnu
ja mõtled: "Mida ma nüüd jälle ütlesin!"
Me peame kuulutama välja taeva au ja olema selle ilmumise ootel.
Kas raskeid aegu on veel ootel? On.
Me juba paljuski elame nende keskel,
aga ära keskendu raskustele ja pimedusele.
Ära keskendu sellele!
Kas me saame nägema tragöödiaid, sõdu, maavärinaid, loodusõnnetusi jne
Piibli sõnul saame.
Neid asju hakkab juhtuma,
aga lõppeks toovad need siiski midagi head esile.
Lõppeks toovad need siiski midagi head esile.
Jeesus ei tule tagasi koguduse järele, kes oigab ja ägab,
peidab end koobastes ja sööb nö tagakiusu leiba.
Ei. Ta tuleb tagasi aulise koguduse järele,
mis on täis Tema au ja võitu.
Koguduse järele, mis on täis tunnistusi Jumala headusest.
See on see sfäär, milles me elame.
Saame eelolevatel aegadel õppima väga palju Jumala headusest.
Iga vastuolu, mis me ellu tuleb, on lihtsalt võimalus
haarata usu läbi kinni Jumala headusest,
mis ületab kõik muu.
Aamen?
Saate te sellest täna midagi?
Halleluuja!
Kohtusin ühe imearmsa naisega, kes armastab Jumalat nii väga.
Võimas eestpalvetaja.
Kuid ta sattus mingi rõhumise alla
ja ütles mulle, et ei suuda enam kirikuski käia.
Küsisin: "Kuis siis nii?"
ja ta vastas: "Sest nad pole seal ühel lainel Jumalaga.
Kuhu iganes ma ka ei vaata - inimesed pendeldavad oma südameis;
nad kogevad küll erinevaid tundeid,
aga pole tegelikult lähedased Jumalaga.
Ühtlasi on kogudus pattu täis."
Ütlesin: "Seda enam siis peaksid sinna minema!
See on see, kus peaksid olema, et viia oma valgust sinna pimedusse."
Ta vastas: "Jaa, aga see teeb mulle haiget
ja ma kogen pidevat kahetsust."
Küsisin: "Mille pärast?"
ja ta vastas: "Sest inimesed ei teeni Jumalat."
Ütlesin: "Kas sa siis ei mõista?
See on sinu võimalus astuda sinna võiduka sõdalasena sisse
ja öelda: "Olen nii armunud Jeesusesse!
Olen nii elevil oma elu üle Jumalaga.
Ta on nii hea ja ma tahaks tunnistada, mida Ta mulle eelmine nädal tegi.
Tahan jagada Tema headusest."
Ütlesin talle: "Kes tahaks istuda patus, pimeduses ja rahulolematuses,
kui nad kuulevad,
et on üks parem kaev, kust ammutada."
Ütlesin: "Jumal ei muretse su koguduse pärast,
sest Tema näeb juba kogu loo lõppu.
Ta teab, et läheme sellest edukalt läbi."
Ja kui me palvetame, siis ärme palu suure meeleheite ja koormaga:
"Oo, see on nii raske! Kõik on nii halb ja nii raske!"
Sellest pole kasu!
See ei too kaasa midagi enamat kui veel rohkem häda!
Jah, me peame tundma ära, kui on raske
ja kui kogudus vajab abi, siis mine ja aita!
Kui kogudus vajab eestpalveid, siis mine ja palveta!
Kuuluta ülestõusmist neisse olukordadesse!
See on üks võrratu võimalus
ja sa saad veel ühe tunnistuse oma arsenali.
Sul on vägi luua.
Patricia raamat "Loo oma maailm"
näitab, kuidas luua, muuta ja parandada oma maailma
nende Jumala printsiipide abil.
Tellides täna
saad kaasa sama-teemalised 5 CD'd ja õppematerjali.
Seda kõike 30 dollari eest + saatmiskulu.
Tellimisinfo on nähtav ekraanil.
Üks me aasta suursündmusi on konverents "Naised eesrindel".
Kui näed midagi, mis vajab muutmist,
kas lased mu armastusel haarata end kaasa?
Taevariiki ei raputa miski!
Te olete lootuse edasiandjad sellele põlvkonnale.
Sina oled vastus ägava loodu jaoks.
Naistekonverentside täpsem info on leitav Patricia kodulehelt.
Tänu me partneritele
saame saata meeskondi
kadunud hingede ja kannatajate juurde
maailma rahvaste seas
See on see, mida te teete, kui olete meie partnerid.
Hakake me partneriks juba täna!
Usun, et sulle meeldis mu tänane sõnum.
Tean, et Jumalal on palju head varuks su jaoks
ja Ta on imede tegija Jumal.
Osad teist vajavad imet just praegu.
Te vajate üht imelist pööret
ja kõik see, mida täna kuulsite, aitab teid selles tohutult.
Jumal on kutsunud meid looma koos Temaga.
Nii võime teadlikult luua erinevaid õhustikke ja sfääre.
Keskkond, milles täna elad, on suures osas su enda loodud.
Kui reageerime millelegi negatiivselt,
loome sellega ka negatiivse keskkonna ja elu.
Kui negatiivne olukord tababki sind,
aga sina haarad kinni Jeesuses peituvast võidust,
siis läbi oma usureaktsiooni
lood sa ka Jumala õhustikku keset seda kaost
ja seetõttu toob see ka esile hea tulemuse.
Sa oled igati võimeline looma taevast õhustikku maa peale,
kui teed seda teadlikult ja koostöös Jumalaga.
Piibel ütleb, et taevad kuuluvad Jumalale,
aga maa inimlastele.
Jumal on andnud meile väe teha Temaga koostööd.
Jeesus ütles seda Matteuse 18:18 selliselt:
"Mis te iganes kinni seote maa peal, on seotud ka taevas,
ja mis te iganes lahti päästate maa peal,
on lahti päästetud ka taevas."
Ehk teisisõnu, kui vaatad sellele, mida Jeesus ristil korda saatis,
siis, kui see on lõpetatud taevas,
on sul ka Jeesuses meelevald vabastada see siia maa peale.
Kui see on ristitöö tõttu seotud Jeesuse poolt taevas,
saad sa selle siduda ka maa peal.
Ja kui seda teed, toetab taevas seda omalt poolt samuti.
Jumal ootab, et teeksid midagi siin maa peal.
Sa ei pea lihtsalt käed rüpes pealt vaatama,
kuidas saatan sind nüpeldab,
vaid sa võid tõusta väe ja meelevallaga,
tuginedes Jumala tõotustele, mille Ta on sulle andnud
ja ajada saatan välja, kus see ja teine.
Muide, üks asi, mida Jumal on mulle üha enam ja enam õpetanud,
on see, et kus iganes on pimedust, vabasta sinna valgust.
Ära isegi keskendu sellele pimedusele!
Kui saatan ründab sind kui tulvaveena,
siis ära keskendu talle,
vaid keskendu au Kuningale, kes toob esile oma õigluse.
Olen märganud, et kui keskendun sellele,
on mul ka vägi.
Kui keskendun sellele, mida Jumal on mulle andnud
ja mille saan vabastada siin maa peal tänu Tema suurusele,
siis koostöös Temaga loon ma võite võitude järel.
Ma näen Ta tõotusi täitumas tänu oma usule.
Soovin nii väga, et mõistaksid seda kontseptsiooni.
Piibel on täis erinevaid võtmeid
ja oma raamatus:' "Loo oma maailm" jagan ma 12-võtmest Piiblis,
mille abil luua koos Jumalaga.
Asjad, millest Jumal väga selgelt räägib
ja mille osas saame Temaga koostööd teha.
Oletame, et su elus on täna vaimses mõttes midagi puudu.
Kui aga saaksid kogeda vaimset küllust,
siis kas oleksid sellest huvitatud?
Kui võiksid voolata üle Jumala armust, võidmisest,
väest kuulutada evangeeliumi ja tervenemise võidmisest,
siis kas sulle meeldiks selline küllus?
Et see voolaks sinu elust?
Või rääkides finantsasjadest.
Kuidas sulle meeldiks saada osa Jumala Sõna tõotusest,
et kõik su vajadused on kaetud tänu Jumala rikkustele?
Või meeldiks sulle elada pigem puuduses ja vaesuses?
See on sinu valik, mida sa igatsed.
Kui oled otsustanud ära, mida sa igatsed,
saad sa ka luua vastava õhustiku,
liikudes koos Püha Vaimuga ja hoides kinni Tema käest.
Näed sa siis,
et meil pole mingit põhjust tunda hirmu.
Miks?
Sest kõik need asjad töötavad sinu kasuks.
Sa saad tõusta Jumala täiuslikus väes ja õnnistustes,
kui haarad kinni Tema käest
ja lood oma maailma ühes Temaga.
Aitäh, et vaatasid meid täna!
Ma kuulutan asjade pöördumist ja imede sündimist su ellu
ja kogu hirm, ärevus, masendus, lootusetus ja meeleheide
saavad tõstetud su pealt just praegu
ja sa saad kogema Issanda rõõmu.
Ole õnnistatud ja tea,
et Ta armastab sind igavese armastusega.
Ta tõesti teeb seda.
Me armastame sind ka ja kohtume siis taas.
Ühtlasi aga võid külastada mu FB'i ja kodulehte,
sest mulle meeldiks ehitada jätkuvalt seda suhet sinuga.
Külasta me kodulehte, mille aadressi näed ekraanil.
Tõlge: Anne-Ly Raukas